text: Автомагистрала "Хемус" отново е затворена за преминаване. Ограничението важи от 08:00 до 17:00 часа днес заради нова инспекция на три от тунелите.
  Всички, които имат път към и от Северна България ще се наложи да бъдат отбити при пътен възел "Витинска река. Отново ще се включват в магистралата при пътен възел Ботевград, като движението ще минава по стария път за града.
  След тежкия инцидент в "Ечемишка" магистралата беше затворена малко повече от седмица. Сега отново се предприемат такива мерки, за да се проверят всички тунели, без "Правешки ханове". Припомняме, че при предишния оглед стана ясно, че в тях има пукнатини, проблеми с осветлението и с вентилацията.